b'\n_START_ARTICLE_\nP-Etyylitolueeni\n_START_SECTION_\nOminaisuudet, valmistus ja k\xc3\xa4ytt\xc3\xb6\n_START_PARAGRAPH_\nHuoneenl\xc3\xa4mp\xc3\xb6tilassa p-etyylitolueeni on v\xc3\xa4rit\xc3\xb6nt\xc3\xa4 nestett\xc3\xa4. Se ei liukene veteen, mutta liukenee useaan orgaaniseen liuottimeen muun muassa etanoliin, dietyylieetteriin, asetoniin ja bentseeniin._NEWLINE_p-Etyylitolueenia voidaan valmistaa alkyloimalla tolueenia etanolin tai eteenin avulla k\xc3\xa4ytt\xc3\xa4en kaatalyyttein\xc3\xa4 alumiinikloridia tai zeoliitteja. N\xc3\xa4in muodostuu yleens\xc3\xa4 eri etyylitolueeni-isomeerien seos. K\xc3\xa4ytt\xc3\xa4en zeoliitteja, joiden huokoskoko on 7\xe2\x80\x937,5 \xc3\x85 voidaan p-etyylitolueenia valmistaa 94\xe2\x80\x9397\xc2\xa0%:n selektiivisyydell\xc3\xa4 350\xe2\x80\x93425 \xc2\xb0C:n l\xc3\xa4mp\xc3\xb6tilassa._NEWLINE_p-Etyylitolueenista voidaan valmistaa dehydrogenoimalla vinyylitolueenia, jota k\xc3\xa4ytet\xc3\xa4\xc3\xa4n useiden polymeerien valmistukseen.'